recursal/SuperWikiNEXT-32B huggingface dataset:
| Opersjon Serval |
| --- |
| Konflikt: Krigen i Nord-Mali |
| Stillingen i januar 2013 |
| 

|  |  |
| --- | --- |
| Dato | 11. januar 2013–15. juli 2014 |
| Sted | Azawad, Mali |

 |
| Stridende parter |
| Frankrikes flagg Frankrike | MUJAOAQMIAnçar Dine |
| Tap |
| Ukjent | Ukjent |

**Operasjon Serval** var en fransk militæroperasjon i Mali. Målet for operasjonen var å stoppe og bekjempe et opprør av islamistiske opprørere nord i Mali som hadde spredd seg til mer sentrale strøk i landet. Operasjon Serval ble avsluttet 15. juli 2014 og erstattet av Operasjon Barkhane som ble startet 1. august 2014.

Navnet på operasjonen kommer fra den middelsstore afrikanske katterasen serval.

Bakgrunn
--------

Utdypende artikkel: Tuaregopprøret i Mali i 2012

Tuaregopprøret i Mali i 2012 (fransk: *Rébellion touareg de 2012*), også kalt **Azawad-krigen** (*La guerre de l'Azawad*), er et pågående separatistisk opprør startet 17. januar 2012 i Azawad-regionen av tuareger og andre folkeslag i Sahara mot den maliske regjeringa. Opprøret ledes av den nasjonale bevegelsen for Azawads frigjørelse (MNLA), som består av tidligere opprørere og et stort antall tuaregsoldater som har vendt tilbake til Mali etter å ha sloss enten for det nasjonale overgangsrådet eller den libyske hæren i borgerkrigen i Libya. En annen tuaregisk opprørsgruppe er den islamistiske Ançar Dine.

21. og 22. mars 2012 ble det utført et militært statskupp ledet av kaptein Amadou Sanogo mot den folkevalgte presidenten Amadou Toumani Touré, som siden 2002 hadde vært landets president. Etter kuppet har opprørerne hatt stor militær framgang, og de tre store byene i Azawad, Kidal, Gao og Tombouctou, ble inntatt av MNLA og Ançar Dine fra 30. mars til 1. april.

Tuaregene er et berbersk nomadisk folkeslag med en estimert befolkning på 5,7 millioner i flere nordafrikanske land, inkludert omtrent sju prosent av Malis befolkning på 14 millioner, som mener de har blitt politisk marginalisert av befolkningen sør i Mali.

Frankrike sendte først i 2013 flystyrker, senere bakkestyrker og amfibiekrigsskipet «Dixmude». De har også bygget seg opp en koalisjon av andre bidragsytere.

Referanser
----------

1. ↑  Au Sahel, l'opération «Barkhane» remplace «Serval» www.lefigaro.fr (13. juli 2014)
2. ↑  Boston.com: Islamist group plants flag in Mali’s Timbuktu
3. ↑  Al-Jazira: Is Mali heading for a split?

|  |  |
| --- | --- |
| Oppslagsverk/autoritetsdata | Store norske leksikon **·** LCCN **·** BBC Things
 |
**Kanaripalme** (*Phoenix canariensis*) er en palme fra Kanariøyene nært beslektet med daddelpalmen, men i motsetning til daddelpalmen er frukten ikke vanlig å spise. Palmen vokser relativt seint, men blir inntil 20 meter høy med flotte fjærformede grønne blader med en lengde på 4-6 meter.

Kanaripalme i Antibes i Frankrike
Kanaripalmen er en svært populær landskapspalme som er mye brukt langsetter gater, i parker og i hager i området rundt Middelhavet. Også andre steder i verden med tilsvarende varmt temperert klima er palmen vanlig å finne. Faktisk så langt nord som sørkysten av England finner man store eksemplar av palmen som blomstrer og produserer spiredyktige frø. Mye av forklaringen ligger i kuldeherdigheten til palmen. Den kan tåle kortvarige temperaturer ned mot -8 grader celcius, men vil da ofte få frostskader på bladene hvis man ikke gir beskyttelse mot kulde. Palmen trenger varme somrer for å vokse bra.

Eksterne lenker
---------------

* (en) *Kanariepalme* i Encyclopedia of Life Rediger på Wikidata

* (en) *Kanariepalme* i Global Biodiversity Information Facility Rediger på Wikidata

* (en) *Kanariepalme* hos ITIS Rediger på Wikidata

* (en) *Kanariepalme* hos NCBI Rediger på Wikidata

* (en) *Kanariepalme* hos The International Plant Names Index Rediger på Wikidata

* (en) *Kanariepalme* hos Tropicos Rediger på Wikidata

* (en) *Kategori:Phoenix canariensis* – bilder, video eller lyd på Wikimedia Commons Rediger på Wikidata

* (en) *Phoenix canariensis* – galleri av bilder, video eller lyd på Wikimedia Commons Rediger på Wikidata

* *Phoenix canariensis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Enken Ching** eller **Zheng Shi** (kinesisk: 鄭氏; pinyin: *Zhèng Shì*; kantonesisk: *Jihng Sih*; *Ching Shih*, *Zheng Yi-Sao*, *Cheng I Sao*; født 1775 i Guangdong, død 1844) var en berømt kvinnelig kinesisk pirat. Hun hadde på det meste rundt 1500 skip og ca. 80 000 mann under sin kommando.[]

I 1801 giftet en piratkaptein ved navn *Zheng* (eller skrevet *Cheng*, eller *Ching*) seg med en ung prostituert og sammen bygde de opp en stor sjørøverflotilje. Kapteinen døde i 1807, og etterlot seg ektefellen, fra nå kalt *enken Ching*, i kommando.

Jiaqing-keiseren fordømte sjørøveriet i et skarpt edikt. I januar 1808 kom det til et mektig sjøslag utenfor Guangdongs kyst mellom den keiserlige flåte og piratene. Det endte med en stor seier for sjørøverne. 

Etter en serie med ytterligere nederlag endret Qing-regjeringen sin politikk. De tilbød i 1810 enken Ching amnesti, noe hun tok imot. Hun levde så fredelig og uforstyrret i Guangzhou frem til hun døde som velhavende bestemor i 1844. 

Hennes liv er blitt filmatisert: *Singing behind the screens*.

Eksterne lenker
---------------

* Artikkel «Most successful pirate was beautiful and tough» hos CNN.com
* 

|  |  |
| --- | --- |
| Oppslagsverk/autoritetsdata | World History Encyclopedia
 |
**De’Longhi Appliances S.r.l.** er en italiensk produsent av elektriske husholdningsapparater, stiftet i 1902 av De’Longhi-familien. Selskapet har hovedkontor i Treviso og har 7 354 ansatte (2011).

Historie
--------

Selskapet ble grunnlagt av De 'Longhi familien i 1902 som en liten produsent av deler. Selskapet ble et aksjeselskap i 1950. Historisk sett var De’Longhi en stor produsent av bærbare varmeovner og klimaanlegg, men har i senere tid utvidet produktsortimentet til å omfatte også andre typer husholdningsapparater.

De'Longhis oppkjøp av den britiske kjøkkenmaskinprodusenten Kenwood Limited i 2001 ga De'Longhi tilgang til Kenwoods kinesiske fabrikk. Som et resultat av dette er mange av De'Longhis produkter nå importert fra Kina, mens design og utvikling fortsatt i stor grad gjøres i Italia.

For tiden opererer De'Longhi 13 produksjonsanlegg og 30 internasjonale datterselskaper som støtter salg til 75 land over hele verden. Internasjonalt salg står for nesten 75 prosent av konsernets totale inntekter, som ble €1630 millioner i 2010.

16. april 2012 kjøpte De'Longhi alle rettigheter til å produsere Braun-merkede produkter fra Procter & Gamble i segmentet for mindre kjøkkenmaskiner. Procter & Gamble vil fortsatt eie merkevaren Braun. €50 millioner ble betalt umiddelbart og €90 millioner vil bli utbetalt i løpet av de neste 15 årene.

Aksjer i selskapet blir omsatt på Borsa Italiana - børsen i Milano.

Eksterne lenker
---------------

* (mul) Offisielt nettsted Rediger på Wikidata

* (en) De'Longhi – kategori av bilder, video eller lyd på Commons Rediger på Wikidata
* Investor Relations[*død lenke*]
* Norsk nettsted Arkivert 24. mars 2015 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
Nyttårsbilde fra Qingdynastiets tid
Nyttårsbilde fra 1900
**Nyttårsbilder** eller **nianhua** (kinesisk: 年画, pinyin: *Nían Hùa*) er populære banhua i Kina. De er kolorerte blokktrykk for dekorasjon under feiringen av det kinesiske nyttår.

Bakgrunn
--------

Til å begynne med ble det laget trykk av dørguden så lang tid tilbake som i Tangdynastiets tid. Senere tilkom flere motiver, som kjøkkenguden, kvinner og spedbarn. Det ble skikk å skifte ut årets bilde ved det neste nyttår, for å *si farvel til det gamle og ønske fremtiden velkommen* (辞旧迎新).

På 1800-tallet begynte en masseproduksjon av *nianhua*, og de hadde da ofte anknytning til samfunnsbegivenheter.

Motivene ble gjerne valgt for å nøre opp om patriotisme. Mange *nianhua* ble til under bokseropprøret og viste kampen mot åttenasjonsalliansen.

Særlig mange nyttårsbilder produseres i Sichuan, Tianjin, Shandong, og Suzhou. I Tianjings bydel Yangliuqing, som fremdeles er kjent for sine bilder, ble det produsert nyttårsbilder så tidlig som en gang mellom 1573 og 1620.

Mange nyttårsbilder fra Sichuan produseres i Mianzhu.

Referanser
----------

1. ↑  Wood, Frances. «The Boxer Rebellion, 1900: A Selection of Books, Prints and Photographs». British Library. Arkivert fra originalen 9. januar 2010. Besøkt 28. juni 2010.  «Arkivert kopi». Arkivert fra originalen 9. januar 2010. Besøkt 3. februar 2014.
2. ↑  Jane E. Elliott (2002). *Some did it for civilisation, some did it for their country: a revised view of the boxer war*. Chinese University Press. s. 204. ISBN 962-996-066-4. Besøkt 28. juni 2010.
3. ↑  «中国年画». News.xinhuanet.com. Besøkt 11. april 2013.
4. ↑  «中国年画». News.xinhuanet.com. Besøkt 11. april 2013.
5. ↑  «中国年画». News.xinhuanet.com. Besøkt 11. april 2013.
6. ↑  «中国年画». News.xinhuanet.com. Besøkt 11. april 2013.
7. ↑  «Chinese New Year Graphics». Chinapage.com. Arkivert fra originalen 31. januar 2013. Besøkt 11. april 2013.
**Dahlener Heide** er et 180 km² stort, skogkledd høgdedrag i det nordlige Sachsen, på østsida av Elben mellom byene Dahlen og Belgern. Området ligger på mellom 100 og 200 moh.

Geologisk består Dahlener Heide av en serie med endemorener (Dahlener Endmoräne) fra nest siste og eldre istider (saale og elster). Hovedtrinnet strekker seg mellom Ochsensaal og Bockwitz; her er det avsatt en støtsidemorene med et svært velutvikla relieff. Her finnes høgdeforskjeller på opptil 55 m og hellinger på opptil 25°. Ved Schildauer Berg ligger en annen randmorene, som på det høgeste når opp til 217 moh. – Dahlener Heides høgeste punkt.

Etter nedisningene har smeltevatn jevna ut profilet og avsatt grusvifter og sandurer, og på sørsida av moreneplatåene finnes avsetninger av leire, silt, sand og grus. Mellom kvartære avsetninger finnes også stedvis rester av tertiære lag.

Jordsmonnet er i de sentrale, skogkledde delene av Dahlener Heide brunjord, men det finnes også strøk med skrinnere jordsmonn. Skogen domineres av gran, isprengt holt av bøkeskog.

Dahlener Heide er godt tilrettelagt for turgåere, med over 200 km med turveger.

Eksterne lenker
---------------

* WANDERFUL e.V. – Verein zur touristischen Förderung und Erhalt der Dahlener Heide

  


|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Dexter Blackstock** (født 20. mai 1986) er en engelsk fotballspiller som for tiden er klubbløs.

Han er angrepsspiller, og har representert England på U-20 nivå.

Biografi
--------

Blackstock startet sin fotballkarriere i Oxford United, men ble solgt til Southampton for £275 000 i mai 2003. Han debuterte i Premier League den 16. oktober 2004 mot Everton, og scoret 3 mål i Ligacupen mot Colchester United den 27. oktober 2004. Sitt første ligamål for Southampton fikk han bokført den 13. november 2004 da de vant 2-1 over Portsmouth. Etter å ha spilt 9 ligakamper og scoret 1 ligamål for *the Saints* i første del av 2004/05-sesongen ble han i februar 2005 lånt ut til Plymouth Argyle. Han debuterte for Plymouth den 5. februar 2005 i en ligakamp mot Reading, mens hans første mål for *the Pilgrims* kom 22. februar 2005 i en ligakamp mot Sheffield United. Etter å ha scoret 4 ligamål på 14 kamper for Plymouth returnerte han til Southampton da 2004/05-sesongen var over. 

Blackstock spilte 6 ligakamper for *the Saints* i starten på 2005/06-sesongen før han i oktober 2005 skrev under på en 1-måneds utlånsavtale med Derby County. Han debuterte i ligasammenheng for Derby mot Queens Park Rangers den 29. oktober 2005, og i denne kampen scoret han også sitt første mål for Derby County. Utlånsavtalen ble forlenget med en måned to ganger, men da Southamptons manager Harry Redknapp forlot klubben i desember 2005 ble Blackstock hentet tilbake etter å ha spilt 9 ligakamper, og scoret 3 ligamål, for *the Rams*. I siste del av 2005/06-sesongen scoret han 3 ligamål på 13 kamper for Southampton. 

I august 2006 gikk Blackstock til Queens Park Rangers for et beløp rundt £500 000. Han debuterte for Rangers den 12. august 2006 da de slo Southend United 2-0 i en ligakamp, mens hans første ligamål for *the Hoops* kom 9. september 2006 da QPR spilte 1-1 mot Plymouth Argyle. Totalt scoret Blackstock 13 ligamål på 39 kamper for Rangers i 2006/07-sesongen.

Karriere som spiller
--------------------

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Oxford United | Kontrakt | 0 | 0 | 0 | 0 | 08/2002 - 05/2003 |
| Southampton | Kontrakt | 11 | 9 | 5 | 1 | 05/2003 - 02/2005 |
| Plymouth Argyle | Lån | 14 | 14 | 4 | 4 | 02/2005 - 04/2005 |
| Southampton | Kontrakt | 8 | 6 | 1 | 0 | 04/2005 - 10/2005 |
| Derby County | Lån | 9 | 9 | 3 | 3 | 10/2005 - 12/2005 |
| Southampton | Kontrakt | 16 | 13 | 3 | 3 | 12/2005 - 08/2006 |
| Queens Park Rangers | Kontrakt | 42 | 39 | 14 | 13 | 08/2006 - |

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 535).   
 Headline Book Publishing, London. ISBN 0-7553-1526-X

Eksterne lenker
---------------

* (en) Dexter Blackstock – FIFA Rediger på Wikidata

* (en) Dexter Blackstock – Transfermarkt Rediger på Wikidata

* (en) Dexter Blackstock – national-football-teams.com Rediger på Wikidata

* (en) Dexter Blackstock – Soccerbase.com Rediger på Wikidata

* (en) Dexter Blackstock – Soccerway Rediger på Wikidata

* (en) Dexter Blackstock – FBref Rediger på Wikidata
En slags liten hems brukt til takoppbevaring
En **hems** er en høy platting i ei stue med åpent rom til røstet. En hems fantes eller finnes også ofte i hytter, koier eller seterhus. Den kan være mer eller mindre åpen på tre sider, eller utgjøre et loft over klevepartiet (koven) i en stuebygning, med åpning i tverrveggen ut mot øvre del av stuerommet.

Navnet skal være en relativt moderne forkortelse av *hemsedal*, betegnelsen som ble brukt i deler av Hallingdal. Opprinnelig kan navnet ha vært spøkefullt ment, men det kan også ha oppstått fordi en hems åpner seg mot stuerommet på samme måte som Hemsedal møter hoveddalføret Hallingdal ved Gol.

I eldre byggeskikk var hemser særlig utbredt i Hallingdal, hvor de fantes i mange stuer med én etasje og treromsplan eller akershusisk plan. Løsningen kjennes også fra Numedal og Vestlandet. I nedre deler av Hemsedal var den vanligste betegnelsen *tarr*, i øvre deler *hjall*, en variant av ordet hjell, som brukes i andre dialekter. Hemser i selve stuerommet forekom ikke i årestuer eller stuer med røykovn, hvor røyken fra ildstedet fylte øvre del av stua før den slapp ut gjennom ljoren i taket. Peis eller ovn med røykpipe over tak var en forutsetning for å innrede hems i stua.

Hallingstuer hadde ofte en takkonstruksjon med sperrer understøttet av mønsås og to sideåser. Fra gavlvegg til mellomvegg spente ofte to firhogne bjelker eller *slinder* som hvilte på en kraftigere bjelke på tvers av stua, beten eller *kronen*. De to slindene egnet seg godt som bæring for en hems. En alternativ lokal betegnelse for hemsen var derfor «uppå slindo».

Gulvet i hemsen blir liggende omtrent i høyde med langveggene i huset. Takhøyden blir størst på midten, under mønsåsen, men i mindre stuer blir det sjelden full ståhøyde. En fritthengende hems blir selvsagt ikke ført helt ut til ytterveggene, i motsetning til en hems på loftet over kleven. I hallingstuer var det gjerne to faste senger på hemsen, innunder skråtaket. Sengegavlene dannet da rekkverk mot stua, og mellom dem var det en grind, nødvendig fordi hemsen ofte var soveplass for småbarn. Hemsen hadde adkomst fra en stige i stua, som kunne heises opp så den ikke var i veien.

Hemser ble i nyere tid svært populære i fjellhytter fordi de utnytter plassen godt og kan gi mange ekstra sengeplasser i en liten hytte eller koie. I moderne hytter blir det ofte 
lagt madrasser rett på hemsgulvet.

Se også
-------

* Mesanin
* Takoppbevaring
* Galleri (teater)

Litteratur
----------

* Flaten, Hans, 1914: «Hemsedal 1814-1914», Hemsedal kommunes forlag.
Deyang i Sichuan
**Deyang** (forenklet kinesisk: 德阳; tradisjonell kinesisk: 德陽; pinyin: *Déyáng*) er et byprefektur i den kinesiske provinsen Sichuan.

Kulturminner
------------

Konfuciustempelet i Deyang (*Deyang wenmiao*, 德阳文庙) ble i 2001 oppført på Folkerepublikken Kinas liste over kulturminner.

Byprefekturet er dessuten kjent for et vinbryggeri kalt *Jiannanchun* i byfylket Mianzhu og for museet og det arkeologiske utgravningsfeltet *Sanxingdui* i byfylket Guanghan om den gamle *shu-kulturen*. Det ble avdekket og utviklet fra 1986. Det har også en vakker innsjø ved navn Jinghu-sjøen.

Administrative enheter
----------------------

Byprefekturet Deyang har jurisdiksjon over ett distrikt (区 *qū*), 3 byfylker (市 *shì*) og 2 fylker (县 *xiàn*).

| Kart |
| --- |
|  |
| # | Navn | Hanzi | Hanyu Pinyin | Befolkning (2004 est.) | Areal (km²) | Tetthet (/km²) |
| **Distrikter** |
| 1 | Jingyang | 旌阳区 | Jīngyáng Qū | 630 000 | 648 | 972 |
| **Byfylker** |
| 2 | Shifang | 什邡市 | Shífāng Shì | 430 000 | 863 | 498 |
| 3 | Guanghan | 广汉市 | Guǎnghàn Shì | 590 000 | 551 | 1 071 |
| 4 | Mianzhu | 绵竹市 | Miánzhú Shì | 510 000 | 1 245 | 410 |
| **Fylker** |
| 5 | Luojiang | 罗江县 | Luójiāng Xiàn | 240 000 | 448 | 536 |
| 6 | Zhongjiang | 中江县 | Zhōngjiāng Xiàn | 1 410 000 | 2 063 | 683 |

Samferdsel
----------

### Jernbane

Baoji-Chengdu-jernbanen løper gjennom området. Den knytter Baoji i naboprovinsen Shaanxi til Chengdu i Sichuan.

### Vei

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Eksterne lenker
---------------

* Offisielt nettsted Rediger på Wikidata

* (en) Deyang – kategori av bilder, video eller lyd på Commons Rediger på Wikidata
* Infoside
* Kart over Deyang Arkivert 10. mai 2008 hos Wayback Machine.
* Foto fra Deyang hos *Panoramio*
* Deyang wenmiao

|  |  |
| --- | --- |
| Oppslagsverk/autoritetsdata | GND **·** GeoNames **·** MusicBrainz
 |
***Red Cap*** er en britisk TV-serie som ble produsert i 2003–2004. Serien fokuserer på «sersjant Jo McDonagh» (spilt av Tamzin Outhwaite), en kvinnelig etterforsker i *Special Investigation Branch* (SIB) i Royal Military Police.

I begynnelsen av serien blir «McDonagh» utkommandert til etterforskningsavdelingen ved militærpolitiet i den britiske 1. panserdivisjon (1st Armoured Division), som har standkvarter i Tyskland. Der må hun forholde seg til et mannsdominert arbeidsmiljø etterhvert som avdelingen utfører kompliserte undersøkelser rundt forbrytelser begått av eller mot de britiske styrkene i Tyskland. Avdelingen ledes av «kaptein Gavin Howard» (Peter Guinness), men det er «sersjantmajor Kenneth Burns» (Douglas Hodge) som er sjef for «McDonagh»s etterforskningsenhet. Resten av enheten består av «stabssersjant Philip Roper» (James Thornton), som «McDonagh» innleder et seksuelt forhold til; «sersjant Bruce Hornsby» (Gordon Kennedy), «McDonagh»s nærmeste venn; «løytnant Giles Vicary» (Blake Ritson); kriminalteknikeren «sersjantmajor Steve Forney» (William Beck); «stabssersjant Harriet Frost» (Poppy Miller) og «korporal Angie Ogden» (Maggie Lloyd Williams).

Serien mottok gode kritikker, men ble kansellert etter to sesonger på grunn av for lave seertall i sesong 2, som har vært forklart med at handlingsløpene var for komplekse.

I Norge har serien vært vist på BBC Prime og Viasat Crime.

Referanser
----------

Eksterne lenker
---------------

* (en) *Red Cap* på Internet Movie Database Rediger på Wikidata

* (en) *Red Cap* på The Movie Database – TV Rediger på Wikidata
* *Red Cap* – BBC
**Dezső Fábián** (født 17. desember 1918 i Budapest. død 6. oktober 1973 i Budapest) var en ungarsk vannpolospiller som deltok i de olympiske leker 1948 i London og 1952 i Helsingfors. 

Fábián ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Fábián spilte en kamp i OL-turneringen. 

Fire år tidligere, under OL 1948 i London var han med på det ungarske laget som kom på andreplass i vannpolo bak Italia. Fábián spilte tre kamper.

OL-medaljer
-----------

* 1952 Finlands flagg Helsingfors - Gull **Gull** i vannpolo, Ungarns flagg Ungarn
* 1948 Storbritannias flagg London - Sølv Sølv i vannpolo, Ungarns flagg Ungarn

Eksterne lenker
---------------

* (en) Dezső Fábián – Olympics.com Rediger på Wikidata

* (en) Dezső Fábián – Olympic.org Rediger på Wikidata

* (en) Dezső Fábián – Olympedia Rediger på Wikidata

* (en) Dezső Fábián – Sports-Reference (OL-resultater – arkivert) Rediger på Wikidata

* (en) Dezső Fábián – databaseOlympics.com (arkivert) Rediger på Wikidata

* (hu) Dezső Fábián – Ungarns olympiske komité Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni
 |
**Barrow upon Soar** er en stor landsby i distriktet Charnwood i grevskapet Leicestershire, England. Den ligger i Soardalen mellom byene Leicester og Loughborough. Landsbyen ligger, som navnet indikerer, på østre bredd av elva Soar (der hvor Fishpool Brook løper sammen med den), like overfor Quorndon ved hovedveien A6. Barrow har stoppested for tog på både Midland Main Line og Ivanhoe Line. I henhold til folketellingen i 2011 har landsbyen en befolkning på 5856 innbyggere.

Landsbyen er berømt på grunn av en plesiosaurus av arten *Rhomaleosaurus megacephalus*, også kjent som *The Barrow Kipper*, som ble gravd ut der. Dinosauren ble funnet i et kalksteinsbrudd utenfor landsbyen i 1851, og en rundkjøring med et skilt med bilde av den markerer lansbyens sentrum. Beinene fra dinosauren er på utstilling i Leicestershire Museum and Art Gallery som ligger på New Walk i Leicester.

Vennskapsby
-----------

Landsbyen er vennskapsby med Marans i det franske distriktet av Charente-Maritime, noe som opplyses på veiskilt på vei inn og ut fra landsbyen.

Referanser
----------

1. ↑   «Civil Parish population 2011» Arkivert 11. oktober 2016 hos Wayback Machine. *Neighbourhood Statistics*. Office for National Statistics
2. ↑  Barrow upon Soar Community Association Arkivert 21. oktober 2016 hos Wayback Machine. BUSCA

Eksterne lenker
---------------

(en) Barrow upon Soar – kategori av bilder, video eller lyd på Commons


* Landsbyens nettsted Arkivert 22. august 2007 hos Wayback Machine.
* Barrow Voice
* Barrow Heritage
* Barrow Signpost

  


|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames **·** GeoNames
 |
***Red Foam*** er en amerikansk drama-stumfilm fra 1920, regissert av Ralph Ince.

Handling
--------

Andy Freeman, en omreisende selger, tar med seg sin unge kone til Buckeye Bridge i Missouri. Der bor Arnold Driscoll, som driver et steinbrudd. Freeman har oppdaget at Driscoll og at hans egen kone en gang var kjærester, og han tvinger dem til å møte hverandre hele tiden, i håp om å forårsake problemer for sin egen kone.

Men etter at Freeman blir oppdaget død, blir både Driscoll og fru Freeman blir arrestert. En mobb er i ferd med å lynsje begge to når det plutselig dukker opp en annen mann som tilstår at det var han som skjøt og drepte Freeman, fordi sistnevnte hadde stukket av sammen med kona hans. Mr. Driscoll og fru Freeman står dermed fritt til å gifte seg med hverandre.

Skuespillere
------------

* Zena Keefe som Mrs. Andy Freeman
* Harry Tighe som Andy Freeman
* Huntley Gordon som Arnold Driscoll
* Danny Hayes som sheriff
* Peggy Worth som Mrs. Murphy
* John Butler som Matt Murphy
* Nora Cecil

Referanser
----------

1. ↑  «AFI|Catalog». *catalog.afi.com*. Besøkt 6. mai 2023.

Eksterne lenker
---------------

* (en) Red Foam – kategori av bilder, video eller lyd på Commons Rediger på Wikidata

* (en) *Red Foam* på Internet Movie Database Rediger på Wikidata

* (en) *Red Foam* på American Film Institute Rediger på Wikidata
**Dewsbury** er en by i det urbane distriktet (*metropolitan borough*) Kirklees innenfor grevskapet West Yorkshire i England. Den ligger vest for Wakefield, og sør for Batley, ved elven Calder og Calder og Hebble-kanalen. Dewsbury var et sentrum for det som ble kalt «the shoddy trade», den sjuskete næringen. Filler og ødelagt klær ble resirkulert til pledd, tepper og uniformer. Patrick Brontë, faren til Anne, Charlotte og Emily Brontë, var prest i byens sognekirke.

Ved folketellingen i 2011 hadde byen en befolkning på 62 945 innbyggere.

Byen har nå en stor asiatisk befolkningsgruppe, som utgjør omkring 30 % av totalbefolkningen og en stor andel av disse er muslimer, noe som har bidratt til islamisering og omdømme som vekstområde for terrorisme. Det har til tider vært anspent mellom forskjellige etniske grupper, og tilsvarende har British National Party i enkelte kretser fått opptil 35 % av stemmene, men har ikke vunnet noe i sete. Den ultrakonservative islamske misjonsorganisasjonen Tablighi Jamaat har sitt britiske hovedkvarter i Dewsbury.

Dewsbury er et av de fattigste steder i grevskapet, og har sammen med Batley kommet inn i et EU-program for å avhjelpe dette.

Referanser
----------

1. ↑  «Dewsbury (West Yorkshire)», *City Population*
2. ↑  «Ethhnic group» Arkivert 5. februar 2016 hos Wayback Machine. Kirklees Council
3. 1 2  Reid, Sue (15. juni 2015): «The breeding ground for jihadis», *Daily Mail*

Eksterne lenker
---------------

* (en) Dewsbury – kategori av bilder, video eller lyd på Commons Rediger på Wikidata
* Area profile and statistics

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
**Operasjon Roundup** («opprulling») var en plan fra 1942 om en invasjon av vestfronten (det nordlige Frankrike) i 1943 med de allierte styrker under den andre verdenskrig. Isteden ble den allierte invasjon av tyskokkuperte Europa utsatt til våren 1944 under operasjon Overlord.

Planen
------

Planen for en invasjon så tidlig som våren 1943, uttenkt og trukket opp av daværende brigadegeneral Dwight Eisenhower for å opprette en annen front, og krevd av Sovjetunionens diktator Josef Stalin, reflekterte amerikansk entusiasme for et tidlig inntog i Europa. Britene var mer tilbakeholdende i å forplikte seg til denne invasjonsplanen ettersom de fortsatt hadde de smertefulle tapene fra slaget ved Somme i 1916 under den første verdenskrig fortsatt i minnet. De foretrakk å unngå et direkte angrep på en mektig fiende. Winston Churchill fortrakk en strategi ved å angripe Nazi-Tysklands via Middelhavet isteden som han beskrev som fiendens «myke underliv». Andre britiske militære ledere håpet å utsette en invasjon fram til tyskerne hadde blitt utarmet ved å slåss på den russiske fronten (østfronten). Churchills plan ville gjøre det mulig for relativt uerfarne amerikanske styrker å skaffe seg krigserfaring i langt mindre risikabel trefninger mens det gradvis ble bygget opp en overveldende styrke før nådestøtet ble satt inn mot Nazi-Tyskland..

Referanser
----------

1. 1 2   Grimsley, Mark (10. mai 2011): «What If the Allies Had Invaded France in 1943?», *History.net*
2. ↑   d'Este, Carlo (2004): *Decision in Normandy*, Penguin, s. 24-35.
3. ↑   Morison, Samuel Eliot (2001): *The Invasion of France and Germany: 1944-1945*, Castle Books, opptrykk, ISBN 0-316-58311-1, s. 7-17
4. ↑   Zabecki, David T. et al. (1999): *World War II in Europe : an encyclopedia*. Garland Pub. ISBN 9780824070298, s. 1270
5. ↑   Mackenzie, S.P. (2014): *The Second World War in Europe: Second Edition*. Routledge, ISBN 1317864719, s. 54-55
**Red Barnet** er en dansk ideell organisasjon tilsluttet Save the Children. Red Barnet ble opprettet i 1945 og er en demokratisk organisasjon med oppbakning fra mange medlemmer og frivillige. Red Barnet teller vel 60 aktive lokalforeninger og 1000 frivillige, som på forskjellig vis arbeider for barns rettigheter. Red Barnet har knapt 18.000 medlemmer, bidragsytere og faddere.

Red Barnet vedlikeholder den liste over domener som de fleste danske internettleverandører blokkerer på grunn av barnepornografi. Listen over internettdomener har gitt anledning til at Red Barnet kritiseres for i samarbeide med politiet å ha innført internettsensur i Danmark, «barnepornofilteret». Kritikken går på at filteret blokkerer for hjemmesider på et rent administrativt grunnlag i strid med grunnlovens § 77 om ytringsfrihet.

Referanser
----------

1. ↑  Boykott Red Barnets indsamling, version2.dk
2. ↑  Boykott Red Barnet del 2, version2.dk[*død lenke*]
3. ↑  It-politisk Forening om Red Barnet Arkivert 6. januar 2014 hos Wayback Machine.

Eksterne lenker
---------------

* Red Barnet
**Acid3**-testen er en omfattende teknologisk utfordring utarbeidet av The Web Standards Project for samtlige nettlesere på markedet, hvis mål er å avdekke svakheter i de respektive nettlesernes kode. Testen tar utgangspunkt i de åpne og anbefalte standardene fra W3C, med den hensikt å heve kvaliteten på dagens nettlesere og gjøre det enklere å utvikle nettsider på kryss av plattformer uten å måtte ty til nettleserspesifikk kode for å oppnå identiske resultater. Acid3-testen (2008) er den tredje i serien og kom etter Acid2 (2005). De ulike nettleserne får en poengsum etter hvor mange tester de klarte. Ved resultatet 100/100 vises bildet riktig. 26. mars lakk norske Opera Software ut informasjon og et bilde av en intern versjon som fikk 100/100. Senere samme dag kom den første versjonen av WebKit for Mac OS X som passerte testen med 100/100. Noen få dager senere kunne også Windows-brukere oppnå 100/100. Resultatene kan variere mye avhengig av hvilket operativsystem som brukes, hvilken versjon av nettleseren som brukes og hvilke innstillinger operativsystemet/nettleseren har.

Resultater
----------

| Nettleser | Versjon | Poengsum |
| --- | --- | --- |
| Internet Explorer | 5.5 | 13-14/100 |
| 6 | 11-12/100 |
| 7 | 12/100 |
| 8 beta | 17/100 |
| 8 | 20/100 |
| 9 beta | 95/100 |
| 10 | 100/100 |
| Firefox | 1.5 | 50/100 |
| 2 | 52/100 |
| 3 | 72/100 |
| 3.5 | 93/100 |
| 3.6 | 94/100 |
| 3.7 nightly | 96/100 |
| Google Chrome | 2.0 | 100/100 |
| 3.0 | 100/100 |
| 4.0 | 100/100 |
| 5.0 | 100/100 |
| Safari | 3.0.4 beta (Windows) | 39/100 |
| 3.0.5 beta (Windows) | 48/100 |
| 3.1 beta (Windows) | 64-76/100 |
| 3.1 med WebKit r30881 | 90/100 |
| 3.1 med WebKit r31342 | 100/100 |
| Opera | 9.26 | 46/100 |
| 9.50 beta | 65/100 |
| Ukjent internversjon | 100/100 |
| 9.50 | 83/100 |
| 10 beta | 100/100 |
| 10.00, 10.10 og 10.50 | 100/100 |

Eksterne lenker
---------------

* (en) Offisielt nettsted Rediger på Wikidata

* (en) Acid3 – kategori av bilder, video eller lyd på Commons Rediger på Wikidata

* (en) Acid3 – galleri av bilder, video eller lyd på Commons Rediger på Wikidata
* Flere testresultater
**Operasjon Mobilisering** (OM) er en internasjonal, kristen tverrkirkelig misjons organisasjon som har arbeid i over 100 land. I tillegg driver de to skip.

Virksomhet
----------

I organisasjonen jobber det over 4 000 personer fra 80 ulike nasjoner. Hvorav omtrent 500 har vært ute i mer enn 10 år. En stor del av de som arbeider er «teltmakere» som bruker sitt yrke i misjonens tjeneste.

Operasjon Mobilisering verver arbeidere for korte eller lengre perioder.

* *Global Challenge* er korttidsteam i f.eks. sommer- eller påskeferien.
* *Global Action-team* i et land eller ombord på skip, på fulltid, fra 6 måneder til 2 år.
* *Global Service* er langtidsarbeid over flere år.

Det norske Operasjon Mobilisering har base i Kristiansand og ledes av ekteparet Meberg.

Skipene
-------

Ombord på de to skipene *MV Logos* og *MV Doulos*, arbeider det henholdsvis 200 og 350 personer. Alle ombord arbeider på frivillig basis, kommer fra ca. 35 forskjellige land og er i alle aldre. De må delta i praktisk arbeid ombord, men også være med på å møte lokalbefolkningen. Hver dag er det grupper ifra skipene som reiser ut og har møter på barnehjem, i fengsel, sykehus, skoler, aldershjem og med evangelisering på gata med mer. I noen av havnene som skipene besøker drives humanitært arbeid.

Historie
--------

Operasjon Mobilisering kan spore sine røtter tilbake til 1950-tallet. Dorothea Clapp, en amerikansk husmor, begynte å be Gud om at Han *måtte berøre verden gjennom ungdommene på den lokale High School*. En dag gav fru Clapp en Johannesevangelium til en av studentene. Senere gav denne studenten livet sitt til Jesus Kristus på et Billy Graham møte. Denne studenten var George Verwer, grunnleggeren av Operasjon Mobilisering.

Kilder
------

* www.om-norge.no/[*død lenke*]

Eksterne lenker
---------------

* www.om-norge.no/[*død lenke*] – hjemmeside, Norge
* Internasjonale hjemmesider.
	+ Australia
	+ Canada
	+ Chile
	+ Danmark Arkivert 1. februar 2009 hos Wayback Machine.
	+ Finland
	+ Frankrike
	+ India
	+ Italia
	+ Nederland Arkivert 24. oktober 2016 hos Wayback Machine.
	+ New Zealand
	+ Singapore
	+ Storbritannia
	+ Sveits
	+ Sverige Arkivert 4. mars 2016 hos Wayback Machine.
	+ Sør-Afrika
	+ Sør-Korea
	+ Tyskland Arkivert 16. juli 2016 hos Wayback Machine.
	+ USA
	+ Østerrike

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data)
 |
**Drillarguri** var Norges eneste drillkorps for homofile menn. Stein Ove Breen fikk ideen til Drillarguri da han deltok på et sikrere sex-seminar i Drøbak i starten av HIV-epidemien. Sammen med seks andre menn som deltok på samme seminar, etablerte de Drillarguri i januar 1991. Navnet Drillarguri er en humoristisk hentydning til sagnskikkelsen Prillarguri. Deres motto var «Vær så mye mann at du våger å være kvinne!»

Bakgrunn
--------

Drillarguri debuterte på scenen i egen lagde uniformer på Dizzie Showteater i Oslo i februar 1991, under kåringen av Dragqueen of the Year. Drillarguri mottok finansiell støtte fra helsemyndighetene, og var en viktig del av å synliggjøre og skape oppmerksomhet rundt kampen mot HIV og aids. De hadde som mål å sette fokus på sikrere sex i det skeive miljøet, ved å påvirke med utradisjonelle og humoristiske virkemidler. De var en del av organisasjonsmiljøet som ønsket å være HIV forebyggende, og samtidig solidaritets skapende for HIV-smittede. De deltok med humoristiske innslag på arrangementer i det skeive miljøet som frontet sikrere sex.

Medlemmene opptrådte under artistnavn, blant andre kan nevnes Dolores Farwaway, La Linja Baumwolle, Gurimalla og Renate Beate.

Breen døde av aids i 1994, 34 år gammel. Drillarguri fortsatte å opptre utover 1990-årene, og ble aldri offisielt oppløst.

Referanser
----------

1. ↑  Wikstøl, Rune; Fredriksen, Stein Sebastian (1993). *Det skeive mangfald – eit blikk på Homo-Noreg* **(nynorsk)**. Det Norske Samlaget. s. 48. ISBN 8252141005. Besøkt 21. april 2023.  [Illustratør: Breen, Stein Ove]
2. 1 2  Engesbak, Reidar (11. juni 2020). «(+) Tamburmajor i drillarguri»Betalt abonnement kreves. Blikk. Besøkt 21. april 2023.
3. ↑  «Handlingsplan mot HIV/AIDS-epidemien 1996–2000». Sosial- og helsedepartementet. November 1996. Besøkt 21. april 2023.
4. ↑  Karlsen, Eva Lind (2000). *Kjærlighetens flyktninger*. Pax Forlag. ISBN 8253022484. Besøkt 21. april 2023.
**Operasjon Polar Bear VI** var en antisabotasjeplan som ble lagt for norske havner i siste fase av andre verdenskrig.

Bakgrunn
--------

I den siste fasen av andre verdenskrig begynte tyskerne å trekke seg tilbake. En del av prosessen var bruk av den brente jords taktikk for å hindre de fremrykkende styrker. Dette ble observert av de allierte i Frankrike der ødeleggelsen gikk spesielt ut over havnene, som allerede i 1943 var forberedt for destruering.
De allierte i London kjente til at lignende planer ville bli igangsatt i Norge ved en eventuell invasjon. Dersom tyskerne ikke overgav seg ville fungerende havner lettet et alliert angrep på Norge.

Planen
------

Det ble utarbeidet en antisabotasjeplan, kalt operasjon «Polar Bear», for de viktigste norske havnene. Planene inkluderte tiltak for å forhindre at tyskerne blokkerte havnene ved en eventuell invasjon. Tjue offiserer fra sjøforsvaret ble plukket ut og ble trent for å utføre operasjonen.

Slepebåtaksjonen
----------------

Utdypende artikkel: Slepebåtaksjonen

Havnene i Østfold fikk kodenavnet «VI East» og omfattet havnene Moss og Fredrikstad. Disse havnene ligger lengst sørøst i Norge og nærmest det nøytrale Sverige. Marinen avgav personell og fenrik Inge Steensland, 21 år gammel fra Stavanger, ble satt på oppdraget. Han samarbeidet med Milorg/Distrikt 11 som støttet operasjonen.

Med støtte fra Milorg planla og kapret marinen elleve slepebåter i Fredrikstad og et bergingsskip i Moss. Båtene ble ført til Strömstad uten at et eneste skudd ble avfyrt.

Den 19. april ble dampskipene «Activ» og «Denofa 3» kapret i Fredrikstad.

Referanser
----------

1. 1 2  «Historien bak Polar Bear VI». HV.Forsvaret.no. Arkivert fra originalen 2. februar 2015. Besøkt 1. februar 2015.
2. ↑  *Kompani Linge*. [Oslo]: LibriArte. 1995. s. 373. ISBN 8244500573.

Kilder
------

* Oslofjord HV-distrikt, Petter Ringen Johannessen, *Operasjon Polar Bear 6 East, Slepebåtaksjonen i Østfold 1945* , Orion forlag AS, Oslo 2004. ISBN 82-458-0661-7
* Erik Gjems-Onstad, *Krigskorset og St. Olavsmedaljen med ekegren* , Grøndahl og Dreyers Forlag AS, Oslo 1995. ISBN 82-504-2190-6

Portal: Andre verdenskrig
Rear Admiral John Godfrey, som det sentrale «topphemmelige dokument» med feilinformasjonen var tilskrevet i operasjonen.
**Operasjon Mincemeat** (norsk; *kjøttdeig*) var et britisk narrespill under annen verdenskrig for å lede aksemaktenes oppmerksomhet bort fra Sicilia som et første steg på et felttog i Italia, etter at felttoget i Nord-Afrika var vunnet. 

Operasjonen var hoveddel av den større avledningsplanen «*operasjon Barclay*», og hjalp de vestallierte med å overbevise den tyske overkommandoen om at hovedplanene var å invadere Sardinia eller Korsika for et videre angrep på Italia, Kreta som springbrett for et angrep på det greske fastlandet, eller Hellas direkte, og at en eventuell invasjon på Sicilia bare ville være en avledningsmanøver. Den ble gjennomført ved å gi tyskerne tilgang til «topphemmelige dokumenter», plantet på et lik som drev i land på en strand ved Punta Umbria i den spanske provinsen Huelva.

Bakgrunn
--------

Etter at Nord-Afrika var vunnet av de allierte, var et naturlig steg i fortsettelse av krigen å bruke de store styrkene og deres materiell i Tunisia til å angripe andre steder i Middelhavet. Det ville være å foretrekke fremfor å overføre styrkene til Storbritannia forut for en invasjon av Nordvest-Europa. Selv med denne overføringen krevde det ytterligere oppbygging av styrkene og mer materiell i England før de var klare for en invasjon, blant annet trengte man en god del flere landgangsbåter. Amerikansk krigsproduksjon var nå så stor at en stadig strøm av nytt materiell overført med atlanterhavskonvoiene til England var å foretrekke fremfor å risikere skip, menn og materiell på en farefull ferd gjennom Middelhavet og opp gjennom Atlanteren, forbi jaktende tyske ubåter fra franske havner. Amerikanerne ønsket ikke at et videre felttog i Middelhavet skulle gå på bekostning av en invasjon i Frankrike, men innså at uansett måtte Sicilia sikres for å trygge skipsledene i Middelhavet mot fly- og flåteangrep, og en invasjon av Sicilia var slik ikke til å unngå. Da det var antatt at aksemaktene forventet en slik invasjon, med en påfølgende invasjon av Italia, trengte man å prøve å forvirre dem ved å gi inntrykk at man ville gå til angrep andre steder i Middelhavet, enten ved at Sardinia ville bli brukt som utgangspunkt for en landgang i Italia, eller endog Korsika, eller at angrepet ville skje mot Hellas, med en mulig invasjon av Kreta som første steg. «Operasjon Mincemeat» ble dermed hoveddelen i planen om å villede aksemaktene, hvor også økt radiotrafikk i Egypt, en økning av flåte- og flyoperasjoner i det østlige Middelhav og fiktiv radiotrafikk med hint om troppebevegelser og mulige landgangssteder inngikk.

Kilder
------

* Montague, Ewen: *The Man Who Never Was* (1953), norsk oversettelse (*Død mann i hemmelig oppdrag*) ved Victor Prestholm, Stabenfeldt forlag, Stavanger, 1953.

|  |  |
| --- | --- |
| Oppslagsverk/autoritetsdata | NKC
 |

Portal: Andre verdenskrig
**Stiftelsen Innsamlingskontrollen i Norge** er en norsk stiftelse etablert i september 1991. Stiftelsens formål er å påse at innsamlinger til humanitære, kulturelle og religiøse formål gjennomføres på en betryggende måte og at forvaltningen av midlene er forsvarlig. Innsamlingskontrollen var registerfører for Innsamlingsregisteret, en frivillig registreringsordning for innsamlinger av penger og gaver som er rettet mot offentligheten til inntekt for samfunnsnyttige formål. Formålet med Innsamlingsregisteret er at dette skal bidra til økt åpenhet om gjennomføring av, og pengeforvaltning ved, pengeinnsamlinger.

Gjennom Innsamlingsregisteret ønsket man å bevisstgjøre publikum med hensyn til hvilke organisasjoner som bør støttes. Registeret medførte større åpenhet med hensyn til organisasjonsopplysninger og økonomiforvaltning. Ved registrering i Innsamlingsregisteret forpliktet organisasjonene seg til å følge spesifikke regnskapsregler og underlegge seg ekstern kontroll. Det ble videre stilt vilkår for registrering at minimum 65 % av innsamlede midler uavkortet går til det oppgitte formål. Beregningen av minsteandelen skjedde i forhold til en tidsperiode på maksimalt 3 år.

Innsamlingsregisteret ble oppløst i 2012, da lov om innsamling ble opphevet. 

I dag benytter Innsamlingskontrollen to lister for å informere giverne. 

Godkjent-listen viderefører visjonen til Innsamlingsregisteret. Organisasjonene på denne listen har søkt om godkjenning og underlagt seg krav om kontroll, norsk revisor, samt å benytte seg av Norsk regnskapsstandard for ideelle organisasjoner. Man må opprettholde vilkår om 65% i innsamlingsprosent over en periode på maks 5 år.

OBS listen inneholder organisasjoner som Innsamlingskontrollen av ulike grunner mener det bør advares mot. Bakgrunnen for oppføring på denne listen kan være brudd på etiske retningslinjer for innsamling i Norge, for lav innsamlingsprosent, eller mangel på åpenhet rundt innsamling og drift av organisasjonen.

Eksterne lenker
---------------

* Offisielt nettsted Rediger på Wikidata
* Lovdata: Lov om innsamling
* Regnskapsstiftelsen: God regnskapsskikk for Ideelle organisasjoner

|  |  |
| --- | --- |
| Oppslagsverk/autoritetsdata | Brønnøysundregistrene
 |
London, Inns of Court
***Inns of Court*** i London er en profesjonell forening for advokater i England og Wales. Det består av de fire juristkollegiene *Lincoln’s Inn*, *Gray's Inn*, *Inner Temple* og *Middle Temple*. Alle advokater må tilhøre en slik forening. Juristkollegiene sørger for støtte til advokater og studenter ved å tilby utdannelsesmuligheter, restaurantfasiliteter, tilgang til fellesrom og parker og diverse tilskudd og stipender. En av deres hovedfunksjoner er å tildele møterett for domstolene. De har også en rolle i administrasjonen av disiplinærnemnder for alvorlige klagemål mot advokater.

Juristkollegiene ligger nær den vestre grensen til City of London, omkring det kongelige tinghuset. Hvert av dem utgjør store anlegg med parker, haller, kapell, biblioteker og kamre for mange hundre advokater, og dekker flere hektar. Kamrene ble opprinnelig brukt som husvære, og også som advokatkontorer, for mange av juristene, men benyttes idag, med noen få unntak, kun som kontorlokaler.

*Middle Temple* og *Inner Temple* ligger rett øst for grensen mellom City og Westminster, men er likevel ikke del av City. De regnes derimot som selvstendige enklaver. Den nærmeste undergrunnsstasjonen er Temple.

*Gray's Inn* og *Lincoln's Inn* ligger i bydelen Camden, rett ved grensen med City. De har ikke status som selvstendige enklaver. Den nærmeste undergrunnsstasjonen er Chancery Lane.

Referanser
----------

1. ↑  «Legal Services Act 2007, section 207 (Interpretation)», *Legislation.gov.uk*
2. ↑   Roberts, Chris (2005): *Heavy Words Lightly Thrown: The Reason Behind Rhyme*. Granta Books. ISBN 9781862077928.
3. ↑

Eksterne lenker
---------------

* Lincoln's Inn
* Gray's Inn
* Inner Temple
* Middle Temple

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Innsbruck bispedømme** er et av Østerrikes ni katolske bispedømmer. Det omfatter størsteparten av delstaten Tirol og har sitt sete i Innsbruck.

Bispedømmets østgrense i Nord-Tirol følger av historiske årsaker elven Ziller. Zillerdalens høyre side samt distriktene Kitzbühel og Kufstein hører dermed til Salzburg erkebispedømme, som også er Innsbrucks metropolitanbispedømme.

Innsbruck bispedømme ble opprettet i 1964 av de østerrikske delene av Brixen bispedømme. Den gang omfattet bispedømmet også Vorarlberg og het **Innsbruck-Feldkirch bispedømme**. Vorarlberg ble skilt ut som Feldkirch bispedømme i 1968.

Fra delingen av Tirol i Nord- og Syd-Tirol og frem til 1964 utgjorde det fremtidige bispedømmet en såkalt apostolisk administrasjon som var direkte underlagt paven. Før den første verdenskrig hadde dagens bispedømme hørt til Brixen. I middelalderen (og delvis frem til 1819) var enkelte av Nord-Tirols sogn derimot underlagt bispedømmene Augsburg (Ausserfern), Chiemsee (bl.a. Brixental og St. Johann), Chur (Nauders og Paznaun) og Freising (bl.a. Brandenberg og Thiersee). Lavant og Tristach lengst syd i Øst-Tirol hadde inntil 1789 hørt til patriarkatet Aquileia (respektive Görz erkebispedømme).

Eksterne lenker
---------------

* Offisielt nettsted Rediger på Wikidata

* (en) Roman Catholic Diocese of Innsbruck – kategori av bilder, video eller lyd på Commons Rediger på Wikidata

  


| * v
* d
* r
Bispedømmer i Østerrike |
| --- |
| Nåværende bispedømmer: | Eisenstadt **·** Feldkirch **·** Graz-Seckau **·** Gurk **·** Innsbruck **·** Linz **·** **Salzburg** **·** St. Pölten **·** *Wettingen-Mehrerau* **·** **Wien** | Østerrikes bispedømmer |
| Bispedømmer som historisk lå helt eller delvis i dagens Østerrike: | **Aquileia** **·** Augsburg **·** Brixen **·** Chiemsee **·** Chur **·** Freising **·** **Görz** **·** Konstanz **·** Laibach **·** Lavant **·** Leoben **·** Passau **·** Raab **·** Seckau **·** Steinamanger **·** Wiener Neustadt |
| (erkebispedømmer i fet; territorialabbedi i kursiv) |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** CatolicDiocese
 |
**Albert Luykx** (født i 1917 i Lommel i Belgia, død 1978 i Dublin) var en flamsk forretningsmann og tidligere nazist. Han var medlem av Waffen-SS under andre verdenskrig.

Etter den tyske invasjonen av Belgia i mai 1940 lagde Luykx brakker for den tyske okkupasjonsmakten. Kort tid etter at denne okkupasjonen var gjennomført, vervet han seg som medlem av 6. SS frivillige brigade som var en del av Waffen-SS. Etter at verdenskrigen var avsluttet ble han tatt til fange og dømt til døden av belgiske myndigheter, men denne dommen ble senere omgjort til 20 års fengselsstraff.

Luykx rømte fra fengsel i 1948 og med hjelp fra munker og den katolske kirke, flyktet han til Nederland der han, ved hjelp av falske identitetspapirer, kjøpte seg ett gyldig nederlandsk pass med navnet Franciscus Josef Faes. Deretter reiste han snart videre til Irland. Han ble innvilget politisk asyl i Irland av den daværende justisminister Gerald Boland og ble irsk statsborger i 1954.

Luykx hadde to sønner og fire døtre.

Referanser
----------

1. ↑  Dillon, Martin (26. oktober 2012). *The Dirty War* **(engelsk)**. Random House. ISBN 978-1-4070-7480-1.
2. ↑  Keogh, Dermot (4. september 2009). *Jack Lynch, A Biography: The Life and Times of Irish Taoiseach Jack Lynch (1917–1999)* **(engelsk)**. Gill & Macmillan Ltd. ISBN 978-0-7171-6376-2.

Portal: Andre verdenskrig